22.11.2022
ET
Euroopa Liidu Teataja
L 302/41
Joonis 7 Alalisvooluga laadimise tehisvõrgu näivtakistuse karakteristikud
4.
Tehis-elektrivõrgud Vahelduvvoolu elektrivõrguga ühendatud laadimisrežiimis sõiduki puhul tuleb kasutada, 50 μH/50 Ω tehis-elektri­ võrku, mille määratlus on CISPR 16-1-2 punktis 4.4.
Tehis-elektrivõrkude mõõtepesad ühendatakse 50 Ω koormustega.
5.
Asümmeetriline tehisvõrk Praegu kasutatakse signaal-/juhtpordi liini ja/või kaablivõrgu pordi liini jaoks eri tehnoloogiat, mille kaudu toimub side laadimisjaama ja sõiduki vahel.
Seetõttu on vaja eristada teatud konkreetseid signaal-/juhtpordi liine ja/või kaablivõrgu pordi liine (nt juhtsignaali liin, CAN-liinid).
Asümmeetriliste tehisvõrkude mõõtepesad ühendatakse 50 Ω koormusega.
Punktides 5.1, 5.2, 5.3 ja 5.4 määratletud asümmeetrilisi tehisvõrke kasutatakse varjestuseta signaal-/juhtpordi liinide ja/või kaablivõrgu pordi liinide puhul.
Kui kasutatakse varjestatud signaal-/juhtpordi liine, siis tuleb kasutada CISPR 32:2015 lisa G joonistel G.10 ja G.11 määratletud varjestatud asümmeetrilisi tehisvõrke.
5.1.
Sümmeetriliste liinidega signaal-/juhtport Asümmeetriline tehisvõrk, mis tuleb ühendada sõiduki ja laadimisjaama või seotud seadmete vahele, millega simuleeritakse sidet, on määratletud CISPR 16-1-2 lisa E punktis E.2 (T võrgukontuur) (vt näide joonisel 8).
Asümmeetrilise tehisvõrgu sünfaasi näivtakistus on 150 Ω.
Näivtakistus Zcat reguleerib sümmeetriat kaabelduse ja lisaseadmete vahel, mida tavaliselt nimetatakse pikimuundekaoks (LCL).
LCLi väärtus tuleks enne mõõtmistega kindlaks teha või selle peaks määrama laadimisjaama/-juhtmestiku tootja.
LCLi jaoks valitud väärtus ja valimise alus tuleb märkida katsearuandesse.
Kontrollervõrgu (CAN) side on näide sümmeetrilistest liinidest, mida kasutatakse sõiduki alalisvooluga laadimise režiimis.
Kui katses saab kasutada päris laadimisjaama, ei ole asümmeetrilist tehisvõrku kontrollervõrgu side jaoks vaja.
Kui kontrollervõrgu sidet jäljendatakse ja asümmeetrilise tehisvõrgu olemasolu ei võimalda korralikku kontroll­ ervõrgu sidet, ei tohiks asümmeetrilist tehisvõrku kasutada.